S-2010/2020

Mál þetta, sem dómtekið var í dag, var höfðað með tveimur ákærum á hendur A-kk-þgf E-kk-þgf J-kk-þgf, [...]. Í fyrri ákæru málsins, útgefinni af lögreglustjóranum á höfuðborgarsvæðinu 17. mars 2020, er ákærða gefin að sök:

„[...] eftirtalin brot:

1. Umferðarlagabrot með því að hafa fimmtudaginn 30. ágúst 2018 ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 235 ng/ml, kókaín 45 ng/ml og tetrahýdrókannabínól 0,5 ng/ml) um Borgartún og Sundlaugaveg í Reykjavík, þar sem lögregla stöðvaði aksturinn [...].

[...]

Telst þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

2. Rangar sakargiftir, með því að hafa, er lögregla hafði afskipti af ákærða í því tilviki sem frá greinir í ákærulið 1, á sömu stundu og stað, tjáð lögreglu ranglega að hann héti [...], að kennitala sín væri [...], og undirritað vettvangsskýrslu lögreglu með því nafni, sem og eyðublað með upplýsingum handa þeim sem hefur verið handtekinn, og með því leitast við að koma því til leiðar að fyrrnefndur [...] yrði sakaður um brotið.

Telst þetta varða við 148. gr. almennra hegningarlaga nr. 19/1940.

3. Umferðarlagabrot með því að hafa mánudaginn 17. desember 2018 ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 95 ng/ml og metýlfenídat 10 ng/ml) um Suðurlandsbraut og Kringlumýrarbraut í Reykjavík, þar sem lögregla stöðvaði aksturinn.

[...]

Telst þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

4. Umferðarlagabrot með því að hafa sunnudaginn 13. janúar 2019 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana-og fíkniefna og (í blóði mældist amfetamín 1600 ng/ml, MDMA 110 ng/ml og tetrahýdrókannabínól 1,4 ng/ml) um Fífuhvammsveg í Kópavogi, þar sem lögregla stöðvaði aksturinn.

[...]

Telst þetta varða við 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

5. Umferðarlagabrot með því að hafa með því að hafa laugardaginn 2. febrúar 2019 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 1000 ng/ml, kókaín 45 ng/ml, MDMA 405 ng/ml og tetrahýdrókannabínól 5,3 ng/ml) um bifreiðastæði við verslun Hagkaups, Skeifunni í Reykjavík, þar sem lögregla stöðvaði aksturinn.

[...]

Telst þetta varða við 1., sbr. 2. mgr. 50. gr. og 1. mgr. 58. gr., allt sbr. 1. mgr.

95. gr. umferðarlaga nr. 77/2019.

6. Umferðarlagabrot með því að hafa fimmtudaginn 21. mars 2019 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana-og fíkniefna og (í blóði mældist amfetamín 590 ng/ml og tetrahýdrókannabínól 1,8 ng/ml) um Hringbraut í Reykjavík, þar sem lögregla stöðvaði aksturinn.

[...]

Telst þetta varða við 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

7. Umferðarlagabrot með því að hafa sunnudaginn 5. maí 2019 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana-og fíkniefna (í blóði mældist amfetamín 220 ng/ml, MDMA 270 ng/ml og tetrahýdrókannabínól 4,8 ng/ml) um Miklubraut í Reykjavík, þar sem lögregla stöðvaði aksturinn.

[...]

Telst þetta varða við 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

8. Umferðar- og vopnalagabrot með því að hafa sunnudaginn 25. ágúst 2019 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 320 ng/ml, metamfetamín 155 ng/ml og tetrahýdrókannabínól 1,8 ng/ml) um Skipholt í Reykjavík, þar sem lögregla stöðvaði aksturinn við [...], auk þessað kasthnífur og hafnarboltakylfa fundust í bifreiðinni við leit og lögregla lagði hald á.

[...]

Telst þetta varða við 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019, sem og 1. mgr. og c- og e-lið 2. mgr. 30. gr., allt sbr. 36. gr. vopnalaga nr. 16/1998.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á kasthníf og hafnarboltakylfu, sem lögregla lagði hald á, með vísan til 1. mgr. 37. gr. vopnalaga nr. 16/1998.“

Síðari ákæra málsins var útgefin af lögreglustjóranum á höfuðborgarsvæðinu 8. maí 2020. Ákærða eru þar gefin að sök:

„ [...] eftirtalin brot:

1. Umferðarlagabrot með því að hafa, laugardaginn 1. febrúar 2020, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 445 ng/ml og tetrahýdrókannabínól 0,8 ng/ml) um Lækjarhlíð í Mosfellsbæ, þar sem lögregla stöðvaði aksturinn við Lágafellslaug.

[...]

Telst þetta varða við 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

2. Rangar sakargiftir og skjalabrot, með því að hafa, er lögregla hafði afskipti af ákærða í því tilviki sem frá greinir í ákærulið 1, á sömu stundu og stað, tjáð lögreglu ranglega að hann héti [...], framvísað í blekkingarskyni greiðslukorti [...], og undirritað vettvangsskýrslu lögreglu með því nafni, og þannig leitast við að koma því til leiðar að fyrrnefndur [...] yrði sakaður um brotið.

Telst þetta varða við 148. gr. og 157. gr. almennra hegningarlaga nr. 19/1940.

3. Umferðarlagabrot með því að hafa, fimmtudaginn 20. febrúar 2020, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og (í blóði mældist amfetamín 260 ng/ml og tetrahýdrókannabínól 2,0 ng/ml) um bifreiðastæði við verslunina Iceland, Vesturbergi 76 í Reykjavík, þar sem lögregla hafði afskipti af honum.

[...]

Telst þetta varða við 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.“

Málin voru sameinuð í þinghaldi 14. maí 2020.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur [...] 1982. Samkvæmt framlögðu sakavottorði, dagsettu 12. mars 2020, gekkst ákærði undir sekt samkvæmt lögreglustjórasátt 6. október 2014 fyrir akstur undir áhrifum ávana- og fíkniefna og fyrir vörslur ávana- og fíkniefna. ákærði var frá sama degi sviptur ökuréttindum í 12 mánuði. Ákærði gekkst aftur undir sekt samkvæmt lögreglustjórasátt 11. nóvember 2015, en þá fyrir akstur sviptur ökuréttindum. Með dómi Héraðsdóms Reykjavíkur 10. apríl 2019 var ákærði dæmdur til greiðslu sektar, m. a. fyrir akstur undir áhrifum ávana- og fíkniefna og fyrir vörslur ávana- og fíkniefna. Var hann þá jafnframt sviptur ökuréttindum í 5 ár ogtók sú svipting gildi 19. desember 2018.

Brot þau sem ákærða er gefin að sök í 1. til og með 6. tölulið ákæru voru öll drýgð fyrir uppkvaðningu síðastgreinds dóms Héraðsdóms Reykjavíkur.

Verður honum því gerður hegningarauki vegna þeirra, sbr. 78. gr. almennra hegningarlaga nr. 19/1940. Við ákvörðun refsingar vegna umræddra ákæruliða verður miðað við að ákærða sé nú öðru sinni gerð refsing fyrir akstur undir áhrifum ávana- og fíkniefna og fyrir akstur sviptur ökuréttindum, allt innan ítrekunartíma í skilningi 71. gr. almennra hegningarlaga.

Við ákvörðun refsingar, að því er varðar ákæruliði nr. 7 og 8, verður hins vegar miðað við að ákærða sé nú í þriðja sinn gerð refsing fyrir akstur undir áhrifum ávana- og fíkniefna og öðru sinni fyrir akstur sviptur ökuréttindum, allt innan ítrekunartíma í skilningi 71. gr. almennra hegningarlaga.

Ákærða til málsbóta horfir skýlaus játning hans fyrir dómi sem og staða ákærða í dag, en hann kveðst hafa látið af neyslu áfengis fyrir nokkru auk þess sem hann stundi fulla vinnu sem iðnaðarmaður. Er hér litið til 5. og 9. tl. 1. mgr. 70. gr. almennra hegningarlaga nr. 19/1940. Eins er við ákvörðun refsingar litið til þess langa tíma sem liðinn er frá brotum ákærða í 1. til 6. tölulið ákæru án þess að ákærða verði kennt um þá töf.

Með hliðsjón af sakarefni málsins, dómvenju og 77. gr. almennra hegningarlaga þykir refsing ákærða hæfilega ákveðin fangelsi í 6 mánuði.

Með vísan til lagaákvæða í ákæru er ákærði sviptur ökurétti ævilangt frá uppkvaðningu dóms þessa að telja.

Með vísan til lagaákvæða í ákæru sæti ákærði upptöku á kasthníf og hafnarboltakylfu, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 137.640 krónur, að meðtöldum virðisaukaskatti, og 1.423.434 krónur í annan sakarkostnað.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari fyrir B-kk-þf E-kk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-kk-nf Ö-kk-nf J-kk-nf, sæti fangelsi í 6 mánuði.

Ákærði er sviptur ökurétti ævilangt frá uppkvaðningu dómsins að telja.

Ákærði sæti upptöku á kasthníf og hafnarboltakylfu.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 137.640 krónur og 1.423.434 krónur í annan sakarkostnað.

B-kvk-nf V-kvk-nf